
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER  12 


15.  JUNI  1922 


71.  A ÅRGANG 


ALLE  RIGER  STYRES  VED  LOV. 


Og  der  er  mange  Riger;  thi  der  er  intet  Rum,  i  hvilket  der 
ikke  er  noget  Rige;  og  der  er  intet  Rige,  i  hvilket  der  ikke  er 
Rum,  enten  et  større  eller  et  mindre  Rige. 

Og  hvert  Rige  er  givet  en  Lov,  og  hver  Lov  har  ogsaa  visse 
Grænser  og  Betingelser. 

Alle  Væsener,  der  ikke  er  disse  Betingelser  lydig,  bliver  ikke 
retfærdiggjorte. 

Thi  Intelligens  forener  sig  med  Intelligens;  Visdom  an- 
nammer Visdom;  Sandhed  omfatter  Sandhed;  Dyd  elsker 
Dyd;  Lys  forener  sig  med  Lys;  Barmhjærtighed  har  Med- 
følelse for  Barmhjærtighed  og  gor  Fordring  paa  sit  eget.  Ret- 
færdigheden fortsætter  sit  Løb  og  kræver  sit;  Dom  gaar  forud 
for  hans  Aasyn,  som  sidder  paa  Tronen  og  styrer  og  udøver 
alle  Ting. 

Han  omfatter  alle  Ting,  alle  Ting  er  fremfor  ham  og  om- 
kring ham;  og  han  er  over  alle  Ting,  i  alle  Ting,  igennem 
alle  Ting,  omslutter  alle  Ting,  og  alle  Ting  er  ved  ham  og 
af  ham,  som  er  Gud  fra  Evighed  til  Evighed. 

Og  atter,  sandelig  siger  jeg  Eder,  han  har  givet  alle  Ting 
en  Lov,  hvorved  de  bevæger  sig  i  deres  Tider  og  Tidsrum. 

Og  deres  Baner  er  bestemte,  nemlig  Himlenes  og  Jordens, 
der  indbefatter  Jorden  og  alle  Planeterne. 

Og  de  meddeler  hverandre  Lys  i  deres  Tider  og  Aarstider  i 
deres  Minuter,  Timer,  Dage,  Uger,  Maaneder  og  Aar.  Alle 
disse  er  et  Aar  for  Gud,  men  ikke  for  Mennesket. 

Jorden  farer  paa  sine  Vinger,  Solen  udsender  sit  Lys  om 
Dagen,  Maanen  udsender  sit  Lys  om  Natten,  og  Stjernerne 
giver  ogsaa  deres  Lys,  idet  de  farer  frem  paa  deres  Vinger, 
i  deres  Herlighed  midt  i  Guds  Almagt. 

Hvormed  skal  jeg  ligne  disse  Riger,  at  I  kan  forstaa  det? 

Ser,  alle  disse  er  Riger,  og  den,  der  har  set  noget  eller  det 
mindste  af  dem,  har  set  Gud  røre  sig  i  sin  Majestæt  og  Vælde. 

Jeg  siger  Eder,  han  har  set  ham;  alligevel,  ham,  der  kom  til 
sit  eget,  begreb  ham  ikke. 

Lyset  skinner  i  Mørket,  og  Mørket  begriber  det  ikke,  men 
den  Dag  skal  komme,  da  I  endog  skal  begribe  Gud,  idet  I 
bliver  levendegjorte  i  ham  og  ved  ham. 

Lærer  med  Flid,  at  I  kan  blive  mere  fuldkomment  under- 
viste i  Evangeliets  Teori,  Principer,  Lære  og  Lov,  og  i  alt,  der 
hører  til  Guds  Rige,  som  er  tjenligt  for  Eder  at  forstaa. 

Baade  om  de  Ting,  der  er  i  Himlen,  og  de  Ting,  der  er  paa 
Jorden  og  under  Jorden,  de  Ting,  der  har  været,  de  Ting,  der 
er,  og  de  Ting,  der  snarligen  skal  ske;  de  Ting,  der  er  hjemme, 
og  de  Ting,  der  er  ude.  Nationernes  Krige  og  Uroligheder,  og 
de  Straffedomme,  der  kommer  over  Landet,  og  Kundskab  om 
Lande  og  Riger. 

Ingen  kan  blive  frelst  i  Uvidenhed. 

Joseph  Smith. 


Det  er  evigt  Liv  at  kende  Gud,  men  Du  kender  ikke  Gud, 
førend  Du  kender  hans  Værker. 

DET  SÆDELIGE  GRUNDLAG  ER  ABSOLUT 
NØDVENDIGT. 

Af  Morten  A.  C.  Nicolaysen. 

Del  er  ikke  min  Hensigt  at  komme  ind  paa  den  evindelige 
Moralisering  over  det  kønslige  Forhold  mellem  Mand  og 
Kvinde.  Moraliseringen  har  fundet  Sted  fra  »Arilds  Tid«  eller 
lige  saa  længe,  som  de  kønslige  Udskejelser  har  fundet  Sted. 
Det,  som  det  imidlertid  kommer  an  paa,  er,  at  Medlemmer 
af  Kirken  eller  de,  som  nærer  et  Ønske  om  at  blive  det,  har 
eller  faar  en  klar  Opfattelse  af  Kønsforholdet,  for  at  ikke  et 
eller  andet  Medlem  ved  overilet  Handling,  ved  gensidig  Fri- 
stelse eller  ved  slet  og  vanartet  Indflydelse  skal  begaa  et  Fejl- 
trin, som  vil  komme  til  at  staa  Vedkommende  i  en  dyr  Skade - 
bod  enten  paa  det  fysiske  eller  aandelige  Gebet  eller  i  begge. 
Digteren  J.  P.  Jacobsen  saa  sikkert  i  sit  Studenterkammerat- 
skab adskillige  sørgelige  Erfaringer  af  kønslige  Fejltrin.  Han 
siger  træffende  med  Henblik  derpaa:  »Det  bødes  der  for  i 
mange  Aar,  som  kun  var  en  stakket  Glæde«.  Millioner  af  Men- 
nesker, som  er  kommet  og  gaaet  under  Rigers  civilisatoriske 
Opkomst  og  Fald,  har  maattet  bøde  med  en  dyr  Pris  paa  den 
kødelige  Sanseligheds  Alter;  de  har  lært  at  føle,  at  den  evige 
Lov,  »ligesom  et  Menneske  saar,  skal  det  ogsaa  høste«,  ikke 
kender  nogen  Persons  Anseelse. 

Naar  et  Menneske  kommer  til  den  dynamiske  Tro  paa  Kri- 
stus og  hans  Lære,  saa  kommer  det  i  Berøring  med  et  aande- 
ligt  Bevidsthedsliv,  som  kommer  direkte  fra  Gud,  hvilket 
praktisk  talt  mener  det  reneste  og  retfærdigste,  som  er  mulig, 
fordi  »Gud«,  som  Jesus  Kristus  stærkt  betydende  sagde,  er 
absolut  »god«.  Belønningen  for  denne  Tro,  naar  den  er  op- 
rigtig og  er  lidt  og  stridt  sig  til,  er  først  og  fremmest  den 
»aandelige  Genfødelse«,  som  Jesus  omtalte  til  Nicodemus. 
Mange  af  de  guddommelige  Kræfter,  som  har  ligget  i  Dvale  i 
Mennesket  i  dets  Ubevidstheds  Domæne,  faar  nu  en  ny  og 
pludselig  Vækst  og  skyder  friske  grønne  Skud;  kort  sagt  den 

Hellig  Aands  Frugter  eller  et  nyt  kosmisk  Liv  —  støttet  baade 
indefra  og  udefra  af  den  samme  Aandsmagts  Vibrationer  — 
udvikles,  fordi,  som  Profeten  Joseph  Smith  har  udtrykt  det, 
»Intelligens  forener  sig  med  Intelligens,  Visdom  antager  Vis- 
dom, Sandhed  omfatter  Sandhed,  Dyd  elsker  Dyd,  Lys  for- 
ener sig  med  Lys,  Barmhjærtighed  sympatiserer  med  Barm- 
hjærtighed  og  gør  Fordring  paa  sit  eget;  Retfærdigheden  fort- 
sætter sit  Løb  og  kræver  sit.« 

Ethvert  nyt  eller  ældre  Medlem  af  Jesu  Kristi  Kirke  af 
Sidste  Dages  Hellige,  som  er  kommet  under  denne  Aands- 
daab,  faar  en  Finfølelse  af  det  rette  sædelige  Liv  eller  Køns- 
Forholdet.  Den  naturlige  Blufærdighedsfølelse,  som  er  ren  og 
tugtig,  gør  sig  gældende  med  en  aandelig  Frigørelse  af  køns- 
lig Uberørthed  eller  Kyskhed.  Hvor  dette  Aandsliv  eksisterer 
hos  et  Menneske,  vil  den  Uskyldige  altid  være  i  sikkert  Sel- 
skab og  uden  Fare  for  paatrængende  og  intim  Nærgaaende. 

Nu  eksisterer  der  i  vor  Tid,  saa  vel  som  i  tidligere  store 
civilisatoriske  Opgangsperioder  med  Nydelsessyge  og  Jagen 
efter  Fornøjelser  og  Adspredelser,  stærke  kønslige  Udskejel- 
ser med  deres  bekendte  vedhængende  Sygdomme;  og  alle  mu- 
lige personlige  Meninger  gør  sig  gældende  for  kødelige  El- 
skovsforbindelser  efter  Forgodtbefindende.  Ethvert  intelligent 
Sind,  som  ser  tilbage  over  Verdenshistorien,  véd,  at  den  Til- 
stand ikke  har  og  ikke  kan  befordre  Menneskehedens  Frem- 
skridt, fysiologisk,  aandeligt  og  teknisk.  Historien  har  levnet 
os  de  mest  tydelige  Beviser  paa  de  fordærvelige  Følger  af 
denne  ubundne  Sensualitet.  Hvorfor  vil  Menneskene  da  ikke 
lære  af  Erfaringens  Skole,  som  ligger  dem  saa  nær  for  Haan- 
den,  naar  tilmed  Gud  eller  Guddommen  —  et  Ord  for  de 
større  personlige  Intelligenser  med  umaadelige  lange  Tids- 
perioders Erfaringer  bag  sig  —  meddeler  sig  til  den  famlende 
Menneskehed  og  i  Hovedsagen  siger:  Saadan  og  saadan  skal  I 
bære  Jer  ad,  ogsaa  i  kønslige  Forhold,  for  Eders  egen  ved- 
varende Lyksaligheds  Skyld,  hvilket  absolut  grunder  sig  paa 
de  evige  aandelige  Love,  som  vi  selv  har  prøvet  og  fundet 
bedst,  og  hvis  I  ikke  gør  det,  maa  I  selv  tage  Følgerne  af  den 

aandelige  Tortur  og  Smerte,  som  følger  i  Kølvandet  ved  For- 
brydelse mod  den  universelle  aandelige  Harmoni  ved  at  skabe 
et  seksuelt  Sammensurium,  thi  det  er,  hvad  Ordet  »Hor«,  som 
indeholdes  i  det  sjette  Bud,  betyder  i  bred  sproglig  Retning. 
Ordet  svarer  til  sig  selv,  thi  den  bogstavelige  Forklaring  er 
»fordærvelig  Blanding«,  idet  en  af  de  gifte  Parter  gaar  »til  en 
anden«  paa  ulovlig  Maade  og  saaledes  falskelig  tilsidesætter 
den  anden  Parts  ægte  Tilbøjeligheder  af  Trofasthed  og  Kær- 
lighed og  Omgang  for  Slægtens  Fortsættelse. 

Da  Gud  skabte  de  to  forskellige  Køn  i  sit  Billede,  saa  var 
det  med  et  højst  lyksaligt  og  udødeligt  Formaal  for  Øje,  fordi 
de  i  deres  to  forskellige  Naturer  og  Sind  er  sat  til  at  udfylde 
hinanden  i  Kærligheden,  som  er  ren  og  lutret,  og  en  Følge  af 
Helligaandens  syvfoldige  Frugter,  som  nævnt  af  Apostlen 
Peter  i  sit  andet  Brev,  1ste  Kap.:  »Saa  gører  Eder  nu  ogsaa 
netop  derfor  al  Flid  for  i  Eders  Tro  at  lægge  Dyd  for  Dagen, 
og  i  Dyden  Forstandighed,  og  i  Forstandigheden  Afholden- 
hed, og  i  Afholdenheden  Taalmodighed,  og  i  Taalmodigheden 
Gudsfrygt,  og  i  Gudsfrygten  Broderkærlighed,  og  i  Broder- 
kærligheden Kærlighed  til  alle.« 

For  dem,  som  endnu  paa  Grund  af  slet  Omgang  og  Ind- 
flydelser og  stærkt  nedarvede  kødelige  Tilbøjeligheder  har 
Vanskeligheder  ved  at  se  Grænsen  i  Virvaret,  saa  skal  jeg 
pege  paa,  hvad  Herren  i  vor  Tid  udtrykkelig  har  sagt,  hvad 
der  forstaas  ved  »Hor«:  »Og  eftersom  Du  har  adspurgt  mig 
angaaende  Ægteskabsbrud  —  sandelig  siger  jeg  Dig,  om  en 
Mand  modtager  en  Hustru  i  den  ny  og  evige  Pagt,  og  hun 
holder  sig  til  en  anden  Mand,  som  jeg  ikke  har  beskikket 
hende  ved  min  hellige  Salvelse,  hun  har  bedrevet  Hor  og  skal 
udelukkes. 

Om  hun  ikke  har  indgaaet  i  den  ny  og  evige  Pagt,  og  hun 
holder  sig  til  en  anden  Mand,  hun  har  bedrevet  Hor. 

Og  om  hendes  Mand  holder  sig  til  en  anden  Kvinde,  og 
han  havde  gjort  et  Løfte,  saa  har  han  brudt  sit  Løfte,  og  han 
har  bedrevet  Hor.« 

Den  første  Paragraf  angaar  nærmest  de  Sidste  Dages  Hel- 

lige,  Mænd  saa  vel  som  Kvinder,  som  har  haft  den  Rettighed 
at  indgaa  i  Herrens  Tempel  og  deri  indviet  sig  selv  til  Guds 
Tjeneste  og  modtaget  højere  Begavelser.  Den  anden  og  tredje 
Paragraf  angaar  alle  Kirkens  Medlemmer  saa  vel  som  Ver- 
den i  Almindelighed  og  peger  tydelig  paa  den  afstukne 
Grænse. 

Man  kan  betragte  denne  Grænse  baade  fra  et  moralsk,  et 
psykologisk  og  naturvidenskabeligt  Standpunkt,  og  man  vil 
ikke  kunne  komme  til  andet  Resultat,  end  at  den  er  naturlig 
og  rigtig,  fordi  Kønsforholdet  berører  alt  det  sarteste  og  fineste 
og  inderligste  i  Menneskets  Aandsliv,  hvis  det  er  uskyldigt,  og 
det  skriver  med  uudslettelig  Skrift  Kendskabets  Handling  paa 
Menneskets  Hjærte.  Hvor  det  kødelige  Begær  tilfredsstilles 
ved  løse  Forbindelser,  vil  den  skarpe  Iagttager  lægge  Mærke 
til,  at  det  sætter  sit  mugne  Præg  paa  Menneskets  Aandsliv  og 
Aasyn  og  udsletter  de  ædlere  Følelser;  og  hvor  Udskejelser 
finder  Sted  uden  Hensyn  til  Følgerne,  har  det  i  Millioner  af 
Tilfælde  medført  de  grusomme  Kønssygdomme. 

I  næsten  hver  eneste  Tilfælde  finder  en  aandelig  Tilbage- 
virkning Sted.  Vedkommende  er  et  forskelligt  Menneske  fra, 
hvad  det  var  før,  da  det  naturligt  foler,  at  det  har  besmittet 
det  aandelige  Livs  Frugter,  som  her  forud  omtalt.  Hvor  der 
endnu  er  en  aandelig  Grundvold  at  bygge  paa,  er  det  alles 
Pligt,  hvis  de  kender  Overtrædelsen,  at  udøve  Tro  og  Broder- 
kærlighed overfor  et  saadant  faldent  Menneske,  og  fremfor  alt 
holde  sin  Mund  med,  hvad  der  er  sket,  og  ikke  lade  Vedkom- 
mende føle  det  i  Ord  og  Handling.  Det  er  den  rette  sjælelige 
Fremgangsmaade  og  i  Overensstemmelse  med  Guds  Ord. 

Iagttagelserne  og  Erfaringerne  viser,  at  Vedkommende  selv 
har  nok  i  den  aandelige  Bjergbestigning  for  at  komme  over 
Fejltrinet  og  for  at  naa  til  det  samme  Stade,  hvor  Vedkom- 
mende før  var  som  det  »grønne  Træ«  i  fuldt  Flor.  Men  det  er 
fuldt  værd  de  sjælelige  Anstrengelser,  og  det  bedste,  Vedkom- 
mende kan  gøre,  er  at  glemme,  hvad  der  er  sket,  og  øve  sig 
hver  Dag  i  korrekt  Tænkning  og  bringe  disse  Tanker  ud  i  et 

virksomt  og  rent  Liv.  Læs  for  Eksempel  og  uafladelig  om  igen 
Apostelen  Peters  Breve;  og  lad  Kærligheden  for  Kristus  være 
den  levende,  og  jeg  nærer  ingen  Tvivl  om,  at  det  Menneske, 
som  har  begaaet  Fejltrinet,  vil  igen  faa  den  fulde  aandelige 
Styrke.  Nogen  vil  maaske  spørge,  hvorfor  saa  megen  Om- 
hygge overfor  et  Menneske,  som  har  vist  en  forloren  Søns 
Tendenser.  Fordi  det  Menneske  gennem  Evangeliet  har  smagt 
Kristi  Gaver  og  den  tilkommende  Verdens  Kræfter,  har  huset 
Broderkærligheden,  fordi  det  besidder  en  udødelig  Aand,  ud- 
sprungen fra  Gud,  som  det  endnu  ved  Forbøn  er  Tid  at  frelse 
fra  Fornedrelsens  Favntag.  Læseren  vil  finde,  at  det  i  det  hele 
er  i  Overensstemmelse  med  Jesu  Kristi  egen  Praksis  under 
hans  specielle  Missionsgerninger. 

Jeg  skal  nu  tilsidst  berøre  lidt  af  den  naturvidenskabelige 
Side  af  Sagen.  Jeg  erindrer  som  ganske  ungt  Menneske, 
medens  jeg  endnu  opholdt  mig  i  min  Fødeby  Skive,  at  min 
Fader  gav  mig  den  svenske  Professor  Seved  Ribbings  Værk 
om  den  »Seksuelle  Hygiejne«  at  læse  (oversat  til  Dansk  af  Dr. 
med.  Garslen,  København).  Prof.  Ribbings  Bog  er  skrevet  med 
megen  Lærdom  og  Finfølelse  fra  et  fysiologisk  og  filosofisk 
Synspunkt.  Jeg  er  meget  glad  for,  at  min  Fader  i  min  unge 
uskyldige  Alder  opfordrede  mig  til  at  læse  en  saa  fremragende 
Skribents  Lærdomme  om  Kønsforholdet  og  de  seksuelle  Kræf- 
ter, og  ønsker  enhver  Fader  vilde  gøre  noget  lignende,  thi  paa 
samme  Tid  den  lærte  mig  om  mine  egne  skabende  Funk- 
tioner, indblæste  den  mig  Aanden  af  et  kysk  Levnet  og  be- 
varede mig  ren  og  ubesmittet  for  Ægteskabet  og  har  gjort  det 
siden,  jeg  indtraadte  deri.  Den  lærte  mig  endvidere,  at  man 
heller  ikke  i  Ægtestanden  kan  tillade  sine  Kønsfølelser 
Raaderum  efter  Forgodtbefindende,  men  at  man,  som  Aposte- 
len Peter  siger,  i  Forstandigheden  eller  Kundskaben  maa  ud- 
vise Afholdenhed. 

Alle  store  medicinske  Autoriteter  og  sociale  Sundheds- 
lærere er  enige  om,  at  seksuel  Afholdenhed  er  en  af  de  største 
Betingelser  for  Sundhed  og  Lykke,  at  den  giver  Livskraft,  en 

overstrømmende  Aandsstyrke,  større  Higen,  Arbejds-  og  For- 
retningsdygtighed,  den  giver  Karakteren  Bestemthed  og  direkte 
Formaal  og  en  Kærlighed  for  det,  som  er  fint,  rent,  ædelt, 
godt,  retfærdigt  og  moralsk,  kort  sagt,  den  tillægger  i  enhver 
tænkelig  Retning  til  Sindets  og  Legemets  Egenskaber  for  de 
menneskelige  Opgavers  sukcesfulde  Udførelse;  det  er  end- 
ogsaa  paastaaet  af  dem,  som  har  tilstrækkelig  Indsigt,  at  Af- 
hold eller  Sublemering  af  denne  skjulte  seksuelle  Kraft  i 
Mennesket,  naar  den  er  parret  med  Indøvelse  af  guddomme- 
lig Kærlighed  for  sine  Medmennesker,  vil  give  Mennesket 
Evne  til  at  se  ind  i  den  aandelige  Verden  og  sætte  sig  i  For- 
bindelse med  dens  stærke  Rørelser  saa  vel  som  sine  Med- 
menneskers Tanker. 

En  Autoritet  siger,  at  den  mandlige  Sæd  indeholder  fyrre- 
tyve Gange  saa  megen  vital  Kraft  som  det  samme  Beløb  af 
rødt  Blod  lige  fra  Hjærtet.  Det  bliver  da  let  med  denne  For- 
staaelse  at  indse,  hvilken  uhyre  Betydning  den  moderne 
Ungdomsbevægelse,  Spejderbevægelsen  og  i  vor  Kirke  de  unge 
Mænds  og  Kvinders  gensidige  Uddannelsesforeninger  har  for 
at  retlede  de  Unges  Tanker  og  Livlighed,  og  at  Ungdoms- 
forsynet  har  forebygget  meget  af  den  eksisterende  Slibrighed 
og  Selvbesmittelse,  der,  som  en  Doktor  siger,  har  været  og  er 
næstendels  universal. 

En  og  anden  vil  maaske  rette  det  Spørgsmaal:  Hvad  er  fysisk 
set  de  vigtigste  Aarsager  til  uberettiget  og  stærkt  seksuelt  Be- 
gær. Jeg  vil  dertil  svare:  Den  urette  undfangne  Tanke  faar 
Næring  fra  en  forkert  Diæt,  stimulerende  Drikke,  maaske  en 
stærkt  nedarvet  Tilbøjelighed  og  slet  Selskab,  baade  person- 
ligt og  gennem  Bøger.  Men  her  kan  vi  ogsaa  faa  Hjælp  fra 
Gud  —  den  store  Ernæringsfysiolog  —  der  for  sine  Børns 
Velsignelse  gav  dem  »Visdomsordet«  ved  Profeten  Joseph 
Smith.  Studér  det  ikke  overfladisk,  men  eftertænksomt  Para- 
graf for  Paragraf,  om  igen  og  om  igen  hver  Uge  i  Forbin- 
delse med,  hvad  vore  moderne  og  grundige  Ernæringsfysio- 
loger  har  at  sige,  og  der  vil  gaa  nye  Lys  op  for  Forstanden. 

Læg  Mærke  til  Visdomsordets  Simpelhed  og  læg  ogsaa 
Mærke  til,  at  Du  saa  vidt  muligt  tager  Fordel  af,  hvad  Er- 
næringsstofferne  byder  og  er  godt  for  »hver  i  sin  Tid«  paa 
Aaret,  thi  deri  er  en  stor  Hemmelighed  for  Dit  Velbefindende 
og  Din  normale  seksuelle  Tilstand.  Der  burde  øves  Visdom  i 
Benyttelsen  af  alle  Ting.  Langt  tilbage  i  Tiden  advarede 
Pythagoras  mod  et  kraftigt  Maaltid  af  Æg  og  bagte  Bønner, 
fordi  det  vilde  foraarsage  de  Vedkommende  til  at  følge  efter 
Kvinder  paa  en  letsindig  Maade.  Arvelighed  og  slet  Selskab 
vil  med  Lethed  kunne  overvindes  ved  forøvrigt  at  koncen- 
trere sine  Tanker  om  Guds  Ord,  som  er  kraftigere  end  et  tve- 
ægget Sværd  til  at  afskære  alt  muggent  Paahæng,  og  Du  vil 
i  Selvovervindelsen  staa  som  et  bedre  og  lykkeligere  Men- 
neske, idet  »Sandheden  har  frigjort  Dig«,  som  det  var  Jesu 
Kristi  Ønske  og  Formaal  med  hans  Lærdomme  og  Forløser- 
gerning, og  hans  Efterfølgere,  de  Sidste  Dages  Hellige,  har 
som  et  organiseret  Kirkefolk  staaet  forrest  i  Rækken  i  For- 
svar og  Praksis  af  den  rene  Sædelighed,  at  man  bør  holde 
baade  sine  Øjne  og  sine  Tanker  fra  selvisk  seksuelt  Begær. 

Naar  Læseren  af  ovenstaaende  Tanker  og  Betragtninger  af 
de  sædelige  Gerninger  har  en  rolig  Aftentime  ved  Lampens 
Skær,  saa  vil  det  gøre  Dig  meget  godt  ogsaa  at  studere  Emnet 
under  følgende  Henvisninger:  Matthæus  5.  Kap.,  15.  Kap.,  19. 
Kap.;  Lukas  15.  og  16.  Kap.;  Markus  7.  Kap,,  10.  Kap.;  Romer- 
brevet 13.  Kap.;  Galaterbrevet  5.  og  6.  Kap.;  1ste  Korinther- 
brevet  6.  Kap.;  Hebræerbrevet  13.  Kap.;  Johannes  Aabenbaring 
2.  Kap.;  Johannes  Evang.  8.  Kap.;  Johannes  1ste  Brev  5.  Kap. 
Begge  Apostlen  Peters  Breve. 

Mormons  Bog:  Alma  39.  Kap.,  Mosiah  13.  Kap.,  Alma  16. 
Kap.,  Alma  23.  Kap.,  3die  Nephi  12.  Kap.,  Jacob  2.  og  3.  Kap., 
Moroni  9.  Kap. 

Pagtens  og  Lærdommens  Bog:  42.  Kap.,  59.  Kap.,  63.  Kap. 
1.— 23.  Vers,  64.  Kap.  1.— 14.  Vers,  132.  Kap.,  101.  Kap.  1.— 42. 
Vers,  89.  Kap.  og  88.  Kap.  118.— 126.  Vers. 

Salt  Lake  City,  Marts  1922. 

DØDEN  —  OG  HVAD  DER  FØLGER  EFTER. 

Af  Henning  Jensen. 

Der  er  noget,  der  hedder  »Rejsefeber«.  —  Den  kendes  ikke 
af  dem,  der  er  vante  til  at  rejse.  Naar  man  tilbringer  en  stor 
Del  af  sin  Tid  paa  Jernbaner  og  Dampskibe,  naar  en  Rejse  til 
Frankrig,  England  eller  Italien  betragtes  som  en  Sviptur,  saa 
bliver  man  efterhaanden  vakcineret  mod  Rejsefeberen,  saa- 
ledes,  at  maaske  ikke  en  Gang  en  Rejse  til  Nordpolen  vil 
bringe  en  synderlig  ud  af  Ligevægt.  —  Men  naar  man  er 
Hjemmefødning,  naar  man  aldrig  har  været  udenfor  sit 
Fædreland,  saa  kan  man  faa  et  lille  Anfald  af  Rejsefeber, 
selv  om  Turen  ikke  gaar  længere  end  til  Malmø.  —  Ja,  Rejse- 
feberen kan  indfinde  sig,  selv  om  man  kun  skal  en  Tur 
indenfor  Landets  Grænser.  Jeg  har  i  mange  Aar  tilbragt 
Sommerferien  i  Lohals  paa  Langeland;  men  hvert  Aar,  naar 
Tiden  nærmer  sig,  da  jeg  skal  af  Sted,  saa  indfinder  Rejse- 
feberen sig.  De  sidste  8  Dage  før  Afrejsen  er  jeg  ikke  rigtig 
mig  selv;  halv  syg  baade  legemligt  og  sjæleligt.  Naar  jeg  saa 
sidder  i  Toget  og  er  kommet  et  lille  Stykke  udenfor  Byen,  er 
det  forbi.  Der  er  ikke  Spor  af  Rejsefeber  tilbage.  —  Det  er 
noget  lignende  med  Eksamensfeber.  Jeg  har  været  oppe  til 
adskillige  Eksaminer  i  mit  Liv,  og  altid  været  halv  syg  af 
Feber  nogle  Dage  før  Eksamen;  men  naar  jeg  saa  sad  ved 
Bordet  og  skulde  til  at  begynde,  var  jeg  fuldkommen  rolig. 

Saa  kommer  der  en  Tid,  da  man  overhovedet  ikke  rejser 
mere.  Og  dermed  hører  selvfølgelig  Rejsefeberen  op.  Saa  har 
man  kun  den  sidste  Rejse  tilbage,  Rejsen  herfra  denne  Verden 
og  —  hvorhen? 

»Hvorhen  gælder  Rejsen?«  Det  er  jo  et  almindeligt  Spørgs- 
maal,  naar  man  har  hørt  om  en  af  sine  Bekendte,  at  de  agter 
dem  paa  en  længere  Tur.  Og  det  er  et  Spørgsmaal,  som  man 
altid  kan  faa  et  bestemt  Svar  paa.  —  Men  spørger  man  os: 
»Hvorhen  gælder  den  sidste  Rejse?«  saa  maa  vi  i  Virkelig- 
heden svare:  »Ja,  det  har  jeg  ikke  Begreb  om.  Jeg  véd  kun, 

at  jeg  skal  af  Sted,  enten  jeg  vil  eller  ej.«  Og  man  har  ikke 
mindste  Anelse  om,  naar  man  skal  af  Sted.  Ganske  vist  kan 
man,  naar  man  er  bleven  gammel,  sige  til  sig  selv,  at  det  kan 
jo  ikke  vare  saa  forskrækkelig  længe.  Det  er  derfor  naturligt, 
at  gamle  Folk  tænker  mere  over  denne  sidste  underlige  Rejse 
end  de  unge.  I  Ungdommen  tænker  man  gerne,  at  der  er  saa 
længe  til,  man  skal  dø,  saa  det  er  ikke  Ulejligheden  værd  at 
spilde  Tiden  med  at  tænke  paa  den.  Og  det  er  maaske  godt 
det  samme.  Men  Sikkerhed  har  man  aldrig,  selv  om  man  er 
ung  og  stærk  og  rask.  Derfor  tror  jeg  ikke,  det  er  noget  daar- 
ligt  Raad  at  give  de  unge,  at  de  en  Gang  imellem  skulde 
tænke  paa,  at  den  sidste  Rejse  kan  komme  bag  paa  dem. 
Det  er  aldrig  behageligt  at  komme  hovedkulds  af  Sted. 
Man  kan  let  komme  til  at  glemme  et  eller  andet,  som  man  har 
Brug  for  paa  Rejsen,  hvis  den  ikke  skal  gaa  galt. 

Da  man  ikke  har  Begreb  om,  hvorhen  den  sidste  Rejse 
gælder,  skulde  man  jo  synes,  at  Tanken  om  Døden  maatte 
fremkalde  en  uafbrudt  Rejsefeber  hos  os.  En  vis  Frygt  slip- 
per vi  heller  ikke  for. 

Men  jeg  har  kendt  og  kender  mange  gamle  Folk,  som  med 
Sikkerhed  kan  sige  til  sig  selv,  at  de  ikke  kan  have  langt  til- 
bage, men  jeg  husker  ikke,  at  jeg  har  truffet  nogen,  som 
egentlig  var  bange  for  at  dø.  Tværtimod  har  jeg  ikke  saa 
sjældent  truffet  gamle  Folk,  som  længtes  efter  Døden.  Jeg  har 
tit  hørt  gamle  Bønder  og  navnlig  Bønderkoner  sige:  »Jeg 
tror,  Vorherre  har  glemt  mig.«  Det  er  vel  ogsaa  det  natur- 
ligste, at  man  tilsidst  bliver  træt  af  Livet,  og  saa  længes  man 
efter  Hvile,  ganske  ligesom  man,  efter  en  travl  Arbejdsdag 
længes  efter  at  komme  i  Seng.  Og  den  Ro,  hvormed  de  fleste 
ser  Døden  i  Møde,  findes  ikke  alene  hos  udpræget  troende 
Mennesker;  den  findes  ogsaa  hos  dem,  som  kun  staar  i  et 
meget  overfladisk  Forhold  til  det  religiøse,  ja,  den  kan  findes 
hos  dem,  som  slet  ingen  positiv  Religion  har.  Alle  synes  at 
være  sikker  paa,  at  hvis  der  overhovedet  er  noget  paa  den 
anden  Side,  saa  maa  det  være  noget,  der  maa  være  bedre  end 

Livet  her.  —  Jeg  kommer  senere  til  at  omtale,  at  det  skal  man 
nu  ikke  stole  paa;  men  denne  Sikkerhed  er,  som  sagt,  højst 
mærkelig,  da  man  jo  i  Virkeligheden  ikke  har  mindste  Begreb 
om,  hvad  man  gaar  ind  til.  —  Naar  man  skal  gøre  en  Uden- 
landsrejse her  paa  Jorden,  selv  om  det  er  til  det  fjerneste 
Land,  saa  har  man  dog  en  Forestilling  om,  hvordan  Landet 
og  Menneskene,  som  bor  der,  er.  Man  skaffer  sig,  før  man 
rejser,  Underretning  om  Landets  Natur,  om  Samfundsforhol- 
dene o.  s.  v.,  og  selv  om  det  er  et  ret  ukendt  Land,  saa  er  man 
dog  sikker  paa,  at  man  ikke  vil  møde  noget,  hverken  i  Na- 
turen eller  blandt  Beboerne,  som  er  grundforskelligt  fra  det, 
man  i  Forvejen  kender.  —  Men  det  Land,  hvor  vi  lander  efter 
Dødens  Rejse,  er  os  saa  fuldkommen  ubekendt,  at  vi  ikke  en 
Gang  véd,  hvor  det  er.  Det  er  maaske  fjernt  fra  os,  et  eller 
andet  Sted  i  Universet,  men  det  er  maaske  ogsaa  lige  ved 
Siden  af  os,  skøndt  det  ikke  kan  opfattes  af  vore  nuværende 
Sanser.  Den  berømte  amerikanske  Filosof  William  James 
skriver  i  sin  Bog  »Religiøse  Erfaringer«: 

»Hele  Gangen  i  min  personlige  Udvikling  fører  mig  til 
den  Overbevisning,  at  vor  nuværende  Bevidstheds  Verden  kun 
er  én  af  de  mange  Bevidstheds-Verdener,  der  eksisterer,  og  at 
hine  andre  Verdener  maa  indeholde  Erfaringer,  som  ogsaa 
har  deres  Betydning  for  vort  Liv.« 

Hans  Mening  er  altsaa  den,  at  ved  Døden  mister  vi  vor 
nuværende  Bevidstheds-Verden,  fordi  vi  mister  de  Sanser, 
hvormed  vi  opfattede  den.  Men  vi  træder  ind  i  en  ny  Bevidst- 
heds-Verden, idet  vi  faar  nye  Sanser,  som  er  afpassede  efter 
den  Tilværelse,  vi  nu  begynder.  Døden  er  altsaa  kun  en  Over- 
gang fra  denne  Bevidstheds -Verden  til  den  anden.  Men  denne 
nye  Bevidstheds- Verden  kan  vi  her  ikke  gøre  os  nogen  Fore- 
stilling om,  saalidt  som  det  ufødte  Foster  kan  gøre  sig  nogen- 
somhelst  Forestilling  om  den  jordiske  Bevidstheds-Verden, 
som  det  snart  skal  træde  ind  i. 

Men  uagtet  vor  sidste  Rejse  altsaa  gaar  til  et  Land,  som 
vi  ikke  kender  det  mindste  til,  om  hvilket  vi  kun  véd,  at  det 

er  væsensforskelligt  fra  det,  vi  nu  bebor,  fordi  det  kun  kan 
komme  til  vor  Bevidsthed  gennem  Sanser,  der  er  væsensfor- 
skellige fra  dem,  vi  her  er  forsynet  med,  —  saa  er  det  dog  kun 
faa,  der  har  nogen  stærk  »Rejsefeber«  ved  Tanken  om  at 
skulle  foretage  denne  Rejse. 

Men  den  giver  os  dog  meget  at  tænke  paa. 

Der  er  dem,  der  mener,  at  der  følger  overhovedet  ikke 
noget  efter  Døden.  Ved  Døden  styrter  vi  ned  i  en  Afgrund, 
hvor  vi  sporløst  forsvinder.  Det  er  vel  denne  Anskuelse,  der 
ligger  til  Grund  for  J.  P.  Jacobsens  vidunderligt  dejlige,  haab- 
løse  Vers: 

Saa  standsed  og  dér  den  Blodets  Strøm, 

Som  før  var  vant  til  at  rinde; 

Saa  dirred  en  Gang  de  Nerver  til  Ro, 

Og  alle  Sanser  blev  blinde. 

Og  Hjærtet  og  Hjernen  virker  ej  mer; 

De  er  nu  kun  Støv  og  livløst  Ler.  — 

Lad  længes,  lad  grædes  med  Evigheds  Savn, 

Der  er  kun  en  Stofhob,  en  Daad  og  et  Navn. 

Det  er  altsaa  Digterens  Mening,  at  alt  er  forbi  med  Døden; 
det  eneste,  der  bliver  tilbage  af  ham,  er  en  Smule  Stof,  en 
Daad  og  et  Navn;  thi  den  Hjerne,  som  har  frembragt  hans 
Digtning,  den  er  kun  livløst  Ler,  der  ikke  mere  kan  frem- 
bringe noget. 

Men  det  var  jo  en  fuldkommen  Fejltagelse  af  J.  P.  Jacob- 
sen, at  det  var  hans  Hjerne,  der  frembragte  hans  Digtning. 
Thi  hvad  er  Hjernen?  Den  er  en  graalig,  grødet  Masse  med 
en  hel  Mængde  Vindinger  og  Furer.  Det  er  mig  ganske  ufatte- 
ligt, at  nogen  kan  tro,  at  denne  graalige,  grødede  Masse  kan 
frembringe  et  Digt  som  det,  jeg  her  har  anført  af  J.  P.  Jacob- 
sen. Det  vilde  være  et  virkeligt  Mirakel,  om  det  Stof,  hvoral 
Hjernen  bestaar,  skulde  kunne  frembringe  Ord  saa  vidunder- 

lig  skønne  som  disse:  »Lad  længes,  lad  grædes  med  Evigheds 
Savn.«  —  Nej,  saadanne  Ord  er  ikke  frembragte  af  J.  P.  Ja- 
cobsens Hjerne,  men  af  den  Aand,  der  var  over  ham,  og  som 
han  fornægtede,  fordi  det  paa  hans  Tid  var  paa  Mode  blandt 
intelligente  Mennesker  at  være  Aandsfornægtere.  Men  for  at 
give  et  saadant  Digt  Form  og  for  at  meddele  det  til  andre, 
trænger  Aanden  ganske  vist  til  en  Hjerne,  ganske  som  en 
Musiker  trænger  til  et  Instrument,  naar  han  skal  spille  sine 
Kompositioner.  Men  det  er  ikke  Klaveret,  der  komponerer 
Melodien,  og  det  er  heller  ikke  Klaveret,  der  spiller  den,  men 
det  er  Komponisten  og  Musikerne.  Saaledes  er  det  heller  ikke 
Hjernen,  der  er  Ophav  til  det  aandelige  Arbejde,  Mennesket 
udfører,  den  er  kun  det  Instrument,  Aanden  betjener  sig  af. 
—  Det  staar  vistnok  for  de  fleste  af  Nutidens  intelligente  Men- 
nesker som  en  fuldkommen  Gaade,  at  for  omtrent  50  Aar 
siden  ansaa  man  det  for  Tegn  paa  den  højeste  Oplysning  at 
være  Materialist,  at  tro,  at  det  Stof,  hvoraf  Hjernen  bestod, 
var  i  Stand  til  at  udføre  det  aandelige  Arbejde,  som  f.  Eks. 
Goethe  eller  Grundtvig  havde  præsteret.  Men  Erfaringen  viser 
jo,  at  naar  blot  en  Paastand  bliver  fremført  med  tilbørlig 
Dristighed,  saa  kan  man  altid  faa  en  Mængde  Mennesker  til 
at  tro  den.  Kirken  kunde  i  sin  Tid,  og  kan  tildels  endnu,  faa 
Folk  til  at  tro  alle  mulige  Dogmer;  Videnskaben  har  ogsaa 
sine  Dogmer,  som  tit  er  ligesaa  uholdbare  som  Kirkens.  Men 
at  Hjernen,  denne  grødede  Masse  med  de  mange  Vindinger 
og  Furer,  at  denne  skulde  kunne  frembringe  de  Storværker  i 
Digtning,  Kunst  og  Videnskab  og  paa  alle  Livets  Omraader, 
som  Historien  opviser,  det  er  et  Dogme,  som  er  i  den  Grad 
stridende  mod  sund  Menneskeforstand,  at  det  ikke  kan  have 
noget  langt  Liv. 

Men  ganske  vist  har  Materialisterne  jo  Ret  i,  at  naar  Men- 
nesket dør,  naar  Hjernen  ikke  mere  virker,  saa  mærker  man 
heller  ikke  mere  til  Aandens  Virksomhed.  Derfor  ligger  det 
for  en  overfladisk  Betragtning  overmaade  nær  at  sige,  at  med 
Legemets  Død  er  Menneskets  Saga  overhovedet  ude.  Men  man 

kan  dog  ikke  sige,  at  f.  Eks.  en  Violinspillers  Saga  er  ude, 
fordi  hans  Violin  bliver  knust  eller  brænder.  Han  kan  jo 
muligt  faa  en  ny  Violin,  som  maaske  er  bedre  end  den  gamle. 
—  Saaledes  er  det  heller  ikke  afgjort,  at  Menneskeaandens 
Saga  er  ude,  fordi  den  mister  det  Instrument,  som  den  her 
paa  Jorden  benyttede  sig  af,  nemlig  Legemet,  særlig  Hjernen. 
Den  kan  jo  mulig  faa  et  andet,  der  er  bedre.  Materialismens 
Paastand  er  den,  at  selv  om  Mennesket  har  noget,  som  man 
kan  kalde  Aand  eller  Sjæl,  saa  er  denne  saa  uadskilleligt 
knyttet  til  Legemet,  saa  den  staar  og  falder  med  Legemet.  De 
Aandstroende,  Spiritualisterne,  som  de  kaldes,  mener,  at 
ganske  vist  er  Aanden  altid  knyttet  til  et  Legeme,  men  dette 
Legemes  Natur  og  hele  Beskaffenhed  retter  sig  efter  de  For- 
hold og  Omstændigheder,  hvorunder  Aanden  kommer  til  at 
leve.  Det  Legeme,  vi  har  her  paa  Jorden,  er  afpasset  efter  For- 
holdene her  paa  Jorden.  Men  Aanden  er  ikke  af  jordisk  Op- 
rindelse, den  er  af  guddommelig  Oprindelse;  derfor  er  den 
ikke  alene  i  Stand  til  at  leve  her  paa  Jorden,  den  er  i  Stand 
til  at  leve  i  hele  Guds  Skabning,  altsaa  i  hele  Universet.  Alle- 
vegne, hvor  Gud  er,  —  og  han  er  overalt,  thi  han  er  Aanden 
i  Universet,  —  dér  er  ogsaa  Menneskeaanden  i  Stand  til  at 
leve.  Men  selvfølgelig  har  Aanden  Brug  for  højst  forskellige 
Legemer  efter  de  Steder,  hvor  den  kommer  til  at  opholde  sig. 
det  er  derfor,  efter  min  Mening,  en  ganske  urimelig  Tanke, 
naar  man  paastaar,  at  vi  i  Opstandelsen  skal  have  ganske  det 
samme  Legeme,  som  vi  havde  her  paa  Jorden,  en  Tanke,  som 
Apostlen  Paulus  jo  ogsaa  udtrykkelig  benægter  (1.  Kor.  15: 
40. — 44.).  —  Hvis  Professor  William  James  har  Ret  i,  at  der 
er  mange  forskellige  »Bevidstheds-Kredse«,  det  vil  sige  mange 
Steder,  hvor  Menneskeaanden  kan  komme  til  at  leve  et  be- 
vidst Liv,  saa  er  det  sandsynligt,  at  hvis  Menneskeaanden  skal 
gennemgaa  disse  forskellige  Bevidstheds-Kredse,  maa  den  til 
enhver  af  dem  have  et  Legeme,  som  passer  til  Forholdene  i 
den  Bevidstheds-Kreds,  i  hvilken  den  færdes. 

Da  Aanden  altsaa,  fordi  den  er  af  guddommelig  Oprin- 

delse,  er  i  Stand  til  at  leve  et  bevidst  Liv  i  det  hele  Univers, 
og  da  den  er  i  Stand  til  at  forme  sig  Legemer,  som  passer  til 
de  forskellige  Forhold,  hvorunder  den  kommer  til  at  leve,  saa 
er  det  sandsynligt,  at  den  Rejse,  som  vi  begynder  med  Døden, 
kan  faa  en  ganske  umaadelig  Udstrækning  baade  i  Tid  og 
Rum.  Men  selv  om  vi  naaede  til  Universets  yderste  Grænser, 
saa  var  der  dog  noget  udenfor,  og  selv  om  Rejsen  varede  Aar- 
millioner,  saa  var  det  dog  kun  én  Dag  imod  Evigheden.  Og 
dog  vilde  vi  maaske  have  en  Følelse  af,  at  vi  ikke  kom  af 
Stedet,  og  at  der  kun  var  forløbet  et  Øjeblik,  siden  vi  færdedes 
her  i  Støvets  Egne.  Thi  Tid  og  Rum  det  er  Begreber,  som  for- 
modentlig kun  hører  Jordelivet  til.  Og  allerede  her  kan  de 
være  af  meget  forskellig  Længde.  Hvem  husker  ikke  Dage, 
der  kan  være  saa  lange  som  et  ondt  Aar,  og  lykkelige  Tider, 
der  svandt  saa  hurtigt  som  en  skøn  Drøm.  Tiden  i  sig  selv  er 
hverken  lang  eller  kort,  det  er  Indholdet  det  kommer  an  paa. 
En  Time  i  Helvede  vil  være  som  en  Evighed,  og  Tusind  Aar 
i  Himmerig  er  som  et  Øjeblik.  —  Og  paa  samme  Maade  er  det 
med  Rummet.  Der  er  lang  Vej  »fra  Eiderens  Strand  til  Ska- 
gens hvide  Banker«  for  den,  der  skal  gaa  Vejen.  Men  i  Tanken 
kan  man  gennemfare  dette  Rum  i  en  Brøddel  af  et  Sekund. 
Denne  Evne  til  at  gennemfare  Rummet  med  Tankens  Hurtig- 
hed vil  maaske  i  andre  Tilværelser,  i  andre  Bevidstheds- 
Kredse  blive  saa  udviklet,  at  hvor  vi  er  i  Tanken,  der  er  vi 
ogsaa  selv  i  Virkeligheden. 


Der  er  en  Kraft  inden  i  os,  som,  om  den  blev  opdaget  og 
udnyttet,  kunde  gøre  os  til  alt  det,  vi  nogensinde  har  drømt 
om  eller  tænkt  os  at  kunne  blive. 

INDHOLD 

